Source: https://dincolodesport.eu/per-johansson-revine-la-csm-bucuresti/
Timestamp: 2020-07-07 07:10:02+00:00

Document:
Per Johansson revine la CSM București - Dincolo de sport
După ce i-a prelungit contractul Cristinei Neagu, CSM București a anunțat că Per Johansson a revenit la echipă. CSM București a anunțat oficial că antrenorul suedez Per Johansson a semnat un contract valabil până la finalul sezonului. Antrenorul de 50 de ani va face fi secundul lui Adrian Vasile.
„Staff-ul tehnic al echipei feminine de handbal se întărește! Per Johansson a semnat o înțelegere valabilă până la finalul sezonului și va ocupa funcția de antrenor secund! După cele două medalii de bronz din EHF Champions League , cucerite în 2017 și 2018, suedezul face din nou echipă cu Adi Vasile, pentru a ajuta la îndeplinirea obiectivelor din acest an: câștigarea tuturor trofeelor interne și calificarea în Final Four-ul de la Budapesta! Welcome back, Per!” – comunicat CSM București.
Per Johansson a preluat-o pe CSM București ca antrenor principal prima dată în martie 2017 și le-a mai condus pe bucureștence și-n 2018, alături de Adi Vasile, când a terminat pe locul 3 în Final Four-ul Ligii Campionilor.
Astfel, Per Johansson și Adrian Vasile vor colabora și la echipa de club. Cei doi lucrează împreună și la naționala Muntenegrului, dar acolo situația este diferită. Per Johansson este antrenorul principal, iar românul este secund!
În prezent, CSM București este pe locul 2 în Liga Națională, cu 37 de puncte, la egalitate cu SCM Rm. Vâlcea. Echipa finanțată de Primăria București este calificată în grupele principale ale Ligii Campionilor, având șanse să se califice în sferturi.
Related Itemscsm bucurestifeaturedhandbalper johansson

References: CSM 
 CSM 
 CSM 
 CSM 
 CSM 
 CSM